Growth - Gabriel Cowan 2009    Üliinimesi on alati tahetud aretada. Ühed kasutavad selleks maagilisi tablette, teised süstivad reide terastraati. Harilikult järgne ühelegi säärasele  protseduurile midagi muud, kui üks suuremat sorti jama. Tänased üliinimesed pärinevad ühelt väikselt saarelt, kus paar doktorit oma hoolealustele teatavaid molluskeid süstivad. Nood siis kasvavad peremeesorganismis ning panevad ta tegema loomuvastasid asju, nagu näiteks olema liiga tugev või liiga kiire või liiga cool. Ses mõttes meenutas film ühte teist verist lugu, Baby Blood.    Õnneks on see ka ainus ühenduslüli tänase  suhteliselt nüri limukajahi ning peaaegu et suurepärase linateose vahel. Lühidalt lahti seletatuna on lugu selles, et kuhugi maailma otsa saabuvad linnast mingid dändid, kes on sealkandis ühe maja pärinud ning plaanivad seda rahaks teha. Nende plaanidesse sekkuvad muidugi local people, kes ajavad oma local asju. Ehk siis teisisõnu, kohalikud on reserveeritud ning neil on mingi ühine hirmus saladus jagada, millesse nad võõraid heameelega ei pühendaks.